5. ΑΝΑΓΚ. ΝΟΜΟΣ υπ’ αριθ. 365 της 2 Απρ./18 Σεπτ. 1968 (ΦΕΚ Α΄ 207) Περί κυρώσεως των από 26 Φεβρ. 1961 Διεθνών Συμβάσεων, των αφορωσών τας διεθνείς δια του σιδηροδρόμου μεταφοράς εμπορευμάτων (CIM), και επιβατών και αποσκευών (CIV), και των σχετικών αυταίς Προσθέτου Πρωτοκόλλου και Τελικής Πράξεως. Άρθρ.1.-Κυρούνται καθ’ όλα αυτών τα μέρη και αποκτούν ισχύν Νόμου από της 1ης Ιαν. 1965, ημερομηνίας αφ’ ης εφηρμόσθησαν: 1.Αι μεταξύ των Κρατών Αυστρίας, Βελγίου, Βουλγαρίας, Δανίας, Ισπανίας, Φινλανδίας, Γαλλίας, Ελλάδος, Ουγγαρίας, Ιταλίας, Λιβάνου, Λιχτενστάϊν, Λουξεμβούργου, Νορβηγίας, Ολλανδίας, Πολωνίας, Πορτογαλίας, Ρουμανίας, Ηνωμένου Βασιλείου Μεγάλης Βρεταννίας και Βορείου Ιρλανδίας, Σουηδίας, Ελβετίας, Τσεχοσλοβακίας, Τουρκίας και Γιουγκοσλαβίας συναφθείσαι εν Βέρνη την 25ην Φεβρ. 1961 Διεθνείς Συμβάσεις αφορώσαι εις: α)Την μεταφοράν εμπορευμάτων σιδηροδρομικώς (CIM), εξ άρθρ. 70 και Παραρτήματος ΙΙ, διαλαμβάνοντος υποδείγματα φορτωτικής, Παραρτήματος ΙΙΙ, αφορώντος την έλλειψιν ή ελαττωματικότητα της συσκευασίας, Παραρτημάτων IVα και Ivβ, περί τροποποιήσεων εις την σύμβασιν μεταφοράς κατ’ εντολήν αντιστοίχως του αποστολέως και του παραλήπτου, Παραρτήματος V, περί του Κανονισμού του Κεντρικού Γραφείου των διεθνών μεταφορών δια των σιδηροδρόμων, Παραρτήματος VI, περί του Καταστατικού της Επιτροπής Αναθεωρήσεως και των Επιτροπών Εμπειρογνωμόνων, Παραρτήματος ΙΧ, περί Διεθνούς Κανονισμού δια την μεταφοράν μικροδεμάτων, Παραρτήματος Χ, περί του Κανονισμού διαιτησίας. Σελ. 98(β) Τεύχος 398-Σελ.38 β)Την μεταφοράν επιβατών και αποσκευών σιδηροδρομικώς (CIV) εξ άρθρ. 69 και Παραρτήματος Ι, διαλαμβάνοντος υποδείγματα δελτίων αποσκευών, Παραρτήματος ΙΙ, περί του Κανονισμού του Κεντρικού Γραφείου των Διεθνών μεταφορών δια των σιδηροδρόμων, Παραρτήματος ΙΙΙ, περί του Καταστατικού της Επιτροπής Αναθεωρήσεως, Παραρτήματος IV, περί του Κανονισμού διαιτησίας. 2)Το εις τας ανωτέρω Διεθνείς Συμβάσεις CIM και CIV Πρόσθετον Πρωτόκολλον της 25ης Φεβρ. 1961. 3)Η από 25 Φεβρ. 1961 Τελική Πράξις της 6ης Διασκέψεως αναθεωρήσεως των εν λόγω Διεθνών Συμβάσεων. Τα κείμενα των ως άνω Συμβάσεων, Προσθέτου Πρωτοκόλλου και Τελικής Πράξεως έπονται εν πρωτοτύπω εις την Γαλλικήν και εν μεταφράσει εις Ελληνικήν. Άρθρ.2.-Αι αναθεωρούμεναι Συμβάσεις CIM και CIV, αι πρόσθετοι αυταίς συμβάσεις και τα Παραρτήματα αυτών κυρούνται εφεξής δια Β.Δ/τος εκδιδομένου προτάσει του Υπουργού των Συγκοινωνιών. Της τοιαύτης κυρώσεως εξαιρούνται τα εν τω άρθρ.2, παρ. 2, του Νόμ. 3482/1956, μνημονευόμενα άρθρα και Παραρτήματα των Συμβάσεων, άτινα, συμφώνως τω προειρημένω άρθρω, κυρούνται δι’ αποφάσεως του Υπουργού των Συγκοινωνιών. Άρθρ.3.-(Προστίθεται τέταρτον εδάφιον εις την παρ. 2 άρθρ. 20 Ν.Δ. της 4 Σεπτ. 1935, κατωτ. σελ. 115). Η ισχύς των άρθρ. 2 και 3 άρχεται από της δημοσιεύσεως του παρόντος Νόμου εις την Εφημερίδα της Κυβερνήσεως. Ακολουθεί το κείμενον των Συμβάσεων, Πρωτοκόλλου και Τελικής Πράξεως. Τα άρθρ. 6 και 17 και το Παράρτημα ΙΙ της κυρωθείσης ως άνω Διεθνούς Συμβάσεως CIM ετροποποιήθησαν δια αποφάσεως της Αναθεωρητικής Επιτροπής, της συνελθούσης εν Βέρνη από 20 έως 22 Νοεμ. 1967, κυρωθείσης δια της υπ’ αριθ. Α/29181/4198 της 21 Δεκ. 1968/1 Φεβρ. 1969 αποφ. Υπ. Συγκοινωνιών (ΦΕΚ Α΄ 12). Η Σύμβασις η αφορώσα την μεταφοράν εμπορευμάτων σιδηροδρομικώς (CIM) διωρθώθη κατά την παρ. 1 άρθρ. 22 αυτής δια Διορθ. Ημαρτ. ΦΕΚ Α΄ 200 της 11 Οκτ. 1969. 21.Β.γ.4-5 Διεθνείς Σιδηροδρομικές Μεταφορές-Διευρωπαϊκό Σιδηροδρομικό Σύστημα 